
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 43 


22 Ιανουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός τελών άσκησης δραστηριότητας στον το¬ 
μέα της ενέργειας, που αποτελούν πόρους της 

Ρυθμιστικής Αρχής Ενέργειας. 1 

Συγκρότηση Γνωμοδοτικής Επιτροπής Μελετών 
(Γ.Ε.Μ.). 2 


ΑΠΟΦΑΣΕΙ Σ 

Αριθ. Δ5/ΗΛ/Β/Φ1/οικ.591 (1) 

Καθορισμός τελών άσκησης δραστηριότητας στον τομέα 
της ενέργειας, που αποτελούν πόρους της Ρυθμιστι¬ 
κής Αρχής Ενέργειας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του νόμου 2773/1999 "Απελευθέρωση 
της αγοράς ηλεκτρικής ενέργειας - Ρύθμιση θεμάτων 
ενεργειακής πολιτικής και λοιπές διατάξεις" (ΦΕΚ Α' 286). 

2. Τις διατάξεις του νόμου 2837/2000 "Ρύθμιση θεμάτων 
Ανταγωνισμού, Ρυθμιστικής Αρχής Ενέργειας, Τουρι¬ 
σμού και άλλες διατάξεις" (ΦΕΚ Α' 178). 

3. Τις διατάξεις του νόμου 2364/1995 "Σύσταση του Σώ¬ 
ματος Ενεργειακού Ελέγχου και Σχεδιασμού, εισαγωγή, 
μεταφορά, εμπορία και διανομή φυσικού αερίου και άλ¬ 
λες διατάξεις (ΦΕΚ Α' 252), όπως τροποποιήθηκε από τις 
διατάξεις του νόμου 2528/1997 (ΦΕΚ Α' 216) και του νό¬ 
μου 2773/1999. 

4. Τις διατάξεις του νόμου 1571/1985 "Ρύθμιση θεμάτων 
Πετρελαϊκής Πολιτικής και Εμπορίας πετρελαιοειδών και 
άλλες διατάξεις" (ΦΕΚ Α' 192), όπως έχει τροποποιηθεί 
και ισχύει. 

5. Το άρθρο 29 Απαρ. 2εδ. α'του Ν. 1558/1985 "Κυβέρ¬ 
νηση και Κυβερνητικά Όργανα" (ΦΕΚΑ' 137), όπως αυτό 
προστέθηκε με το άρθρο 27 του νόμου 2081/1992 (ΦΕΚΑ' 
154) και αντικαταστάθηκε με το άρθρο 1 παρ. 2 του νόμου 
2469/1997 (ΦΕΚΑ'38). 

6. Την από 7 Δεκεμβρίου 2000 Εισήγηση της Ρυθμιστι¬ 
κής Αρχής Ενέργειας. 


7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

8. Τηναρ. 1039386/441/Α0006/21.4.2000 απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων στους Υφυπουργούς Οικονομι¬ 
κών (Β.571), αποφασίζουμε: 

Άρθρο 1 

Σκοπός 

Σκοπός της παρούσας υπουργικής απόφασης είναι: 

α) ο καθορισμός του ύψους των τελών, που επιβάλλο¬ 
νται στις επιχειρήσεις που δραστηριοποιούνται στον το¬ 
μέα ενέργειας, και τα οποία αποτελούν πόρους της Ρυθ¬ 
μιστικής Αρχής Ενέργειας, και 

β) ο καθορισμός των οργάνων, του τρόπου και της δια¬ 
δικασίας είσπραξης των ανωτέρω τελών. 

Άρθρο 2 

Ορισμοί 

Για την εφαρμογή της παρούσας υπουργικής απόφα¬ 
σης ισχύουν οι ορισμοί του άρθρου 2 του νόμου 
2773/1999 και οι ορισμοί του άρθρου 3 παρ. 2 του νόμου 
2364/1995. 

Ως Υγρά Καύσιμα, στην παρούσα απόφαση νοούνται: 

- Υγραέρια 

- Βενζίνες αυτοκινήτων 

- Πετρέλαιο ντίζελ θέρμανσης και κίνησης 

- Μαζούτ 

Άρθρο 3 

Κατηγορίες τελών 

1. Στις επιχειρήσεις του τομέα ενέργειας, οι οποίες δρα¬ 
στηριοποιούνται στην ελληνική επικράτεια, επιβάλλονται 
ταπροβλεπόμενα στην παρούσα απόφαση ανταποδοτικά 
τέλη υπέρ της Ρυθμιστικής Αρχής Ενέργειας για την εκ 
μέρους της εποπτείατης αγοράς ενέργειας, τη φροντίδα 
για τη διασφάλιση του υγιούς ανταγωνισμού στην αγορά 
αυτή, περιλαμβανόμενης της επεξεργασίας και γνωμοδό¬ 
τησης για τη χορήγηση των απαιτού μενών αδειών, τη 
φροντίδα σχετικά με την προστασία των συμφερόντων 
των καταναλωτών, τη διασφάλιση της δημόσιας υγείας 
και την προστασία του φυσικού περιβάλλοντος, την επε- 

ξεργασία των προγραμμάτων ανάπτυξης και τη φροντίδα 
για τη βιωσιμότητα των μικρών και μεσαίων επιχειρήσεων 
του τομέα της ενέργειας. 

2. Στις επιχειρήσεις αυτές του τομέα ενέργειας επιβάλ¬ 
λονται ειδικότερα: 

α) Εφάπαξ ανταποδοτικό τέλος, το οποίο καταβάλλεται 
κατά τη χορήγηση, επέκταση ή τροποποίηση άδειας για 
την άσκηση δραστηριότητας στον τομέα ενέργειας και 

β) Ετήσια ανταποδοτικά τέλη. 

Άρθρο 4 

Τομέας ηλεκτρικής ενέργειας 

1 α) Για τη χορήγηση ή επέκταση άδειας παραγωγής 
ηλεκτρικής ενέργειας καταβάλλεται εφάπαξ ανταποδοτι¬ 
κό τέλος δραχμών 30.000 ανά ΜίΛ/αΙΙ μέγιστης καθαρής 
ισχύος. Για κάθε τροποποίηση της άδειας αυτής επιβάλ¬ 
λεται εφάπαξ ανταποδοτικό τέλος δραχμών 6.000 ανά 
ΜνναΙΙ μέγιστης καθαρής ισχύος. 

β) Γιατη χορήγηση ή επέκταση άδειας προμήθειας ηλε¬ 
κτρικής ενέργειας σε Επιλέγοντες Πελάτες καταβάλλεται 
εφάπαξ ανταποδοτικό τέλος δραχμών 10.000 ανά Μ\Λ/3ΐΙ 
ανώτατης ζήτησης ηλεκτρικής ισχύος, που καλύπτει η 
άδεια ή η επέκτασή της. Γ ια κάθε τροποποίηση της άδει¬ 
ας αυτής επιβάλλεται εφάπαξ ανταποδοτικό τέλος δραχ¬ 
μών 2.000 ανά Μ\Α/3ΐί ανώτατης ζήτησης, που καλύπτει η 
άδεια μετά την τροποποίησή της. 

γ) Γ ια τη χορήγηση άδειας προμήθειας ηλεκτρικής 
ενέργειας σε μη Επιλέγοντες Πελάτες που χορηγείται 
αποκλειστικά στη ΔΕΗ επιβάλλεται εφάπαξ ανταποδοτι- 
κότέλος δραχμών 10.000.000. Για κάθε τροποποίηση της 
άδειας αυτής επιβάλλεται εφάπαξ ανταποδοτικό τέλος 
δραχμών 2.000.000. 

δ) Γ ιατη χορήγηση στη ΔΕΗ άδειας αποκλειστικότητας 
της κυριότητας του Συστήματος επιβάλλεται εφάπαξ 
ανταποδοτικό τέλος δραχμών 30.000.000. 

ε) Γ ια τη χορήγηση στο Διαχειριστή του Συστήματος 
άδειας διαχείρισης και εκμετάλλευσης του Συστήματος 
επιβάλλεται εφάπαξ ανταποδοτικό τέλος δραχμών 
1 . 000 . 000 . 

στ) Γ ια τη χορήγηση στη ΔΕΗ άδειας αποκλειστικότη¬ 
τας της κυριότητας και διαχείρισης του Δικτύου επιβάλ¬ 
λεται εφάπαξ ανταποδοτικό τέλος δραχμών 30.000.000. 

2. α) Σε κάθε κάτοχο άδειας παραγωγής ηλεκτρικής 
ενέργειας επιβάλλεται ετήσιο ανταποδοτικό τέλος 2.000 
δραχμών ανά ΜννβΙΙ μέγιστης καθαρής ισχύος. 

β) Σε κάθε κάτοχο άδειας προμηθευτή ηλεκτρικής ενέρ¬ 
γειας σε Επιλέγοντες Πελάτες και προκειμένου για τη 
ΔΕΗ και σε μη Επιλέγοντες Πελάτες, επιβάλλεται ετήσιο 
ανταποδοτικό τέλος, το οποίο υπολογίζεται ανάλογα με 
τη συνολική ποσότητα ηλεκτρικής ενέργειας, την οποία 
απορρόφησαν από το Σύστημα ή από το Δίκτυο οι Πελά¬ 
τες του κατά το προηγούμενο της καταβολής ημερολο¬ 
γιακό έτος. Το ύψος του τέλους της ηλεκτρικής ενέργει¬ 
ας την οποία απορρόφησαν οι Πελάτες από το Σύστημα ή 
το Δίκτυο κατά το προηγούμενο ημερολογιακό έτος, ορί¬ 
ζεται σε 17 δραχμές κατά απορροφώμενη Μ\Λ/Γι. 

Άρθρο 5 

Τομέας Φυσικού Αερίου 

Στον έχοντα το δικαίωμα εισαγωγής φυσικού αερίου 
επιβάλλεται ετήσιο ανταποδοτικό τέλος, το ύψος του 
οποίου υπολογίζεται ανάλογα με τα κυβικά μέτρα φυσι¬ 


κού αερίου, τα οποία εισάγει. Το ύψος του τέλους που 
αφορά το φυσικό αέριο που εισάγει, ορίζεται σε 60 δραχ¬ 
μές ανά χίλια κυβικά μέτρα. 

Άρθρο 6 

Τομέας υγρών καυσίμων 

Στα πετρελαιοειδή προϊόντα του άρθρου 2 τα οποία κα¬ 
ταναλώνονται στην εσωτερική αγορά επιβάλλεται ετήσιο 
ανταποδοτικό τέλος. Για τα υγραέρια το, ανά μετρικό τό¬ 
νο, ύψος του τέλους ορίζεται σε 25 δραχμές. Για το μα- 
ζούττο, ανά μετρικό τόνο, ύψοςτου τέλους ορίζεται σε 25 
δραχμές. Γιατις βενζίνες το, ανά χίλια λίτρα, ύψος του τέ¬ 
λους ορίζεται σε 50 δραχμές. Γιατο ντίζελ θέρμανσης και 
κίνησης το, ανά χίλια λίτρα, ύψος του τέλους ορίζεται σε 
50 δραχμές. 

Άρθρο 7 

Ετήσια τιμαριθμική αναπροσαρμογή 

Το ανά μονάδα ύψος των ετήσιων ανταποδοτικών τε¬ 
λών, όπως για κάθε περίπτωση ορίζεται στα άρθρα 4 έως 
και 6 αναπροσαρμόζεται από 1.1.2002 αυτόματα ετησίως 
κατά το ποσοστό μεταβολής του Δείκτη Τιμών Κατανα¬ 
λωτή, όπως αυτό προσδιορίζεται από την ΕΣΥΕ. Το κατ’ 
έτος ισχύον ανά μονάδα ύψος των ετήσιων ανταποδοτι¬ 
κών τελών δημοσιεύεται με τη φροντίδα της ΡΑΕ στην 
Εφημερίδα της Κυβερνήσεως. 

Άρθρο 8 

Όργανα είσπραξης των τελών 

1. Τα εφάπαξ τέλη, που προβλέπονται στην απόφαση 
αυτή κατατίθενται στον Τραπεζικό Αογαριασμό της ΡΑΕ, 
που προβλέπεται στο άρθρο 6 παρ. 2 του ν. 2773/1999, 
όπως τροποποιήθηκε από το άρθρο 5 του νόμου 
2837/2000. 

2. Τα ετήσια ανταποδοτικά τέλη, που προβλέπονται στα 
άρθρα 5 και 6 και υπολογίζονται και εισπράττονται από τις 
αρμόδιες Τελωνειακός Αρχές κατά τη διαδικασία του 
εκτελωνισμού των σχετικών προϊόντων και κατατίθενται 
από αυτές στο λογαριασμό της ΡΑΕ. Οι Τελωνειακός Αρ¬ 
χές γνωστοποιούν στη ΡΑΕ εντός του πρώτου δεκαημέ¬ 
ρου κάθε μήνα, το σύνολο του ποσού που εισπράχθηκε 
κατά τον προηγούμενο μήνα καθώς και τον αριθμό διπλο¬ 
τύπου της Τράπεζας όπου κατατέθηκε αυτό. 

3. Τα ετήσια ανταποδοτικά τέλη, που προβλέπονται 
στην παρ.2 του άρθρου 4 υπολογίζονται και εισπράττο- 
νται μέχρι την 15η Ιανουάριου κάθε έτους, από το Διαχει¬ 
ριστή του Συστήματος και καταβάλλονται στον τραπεζικό 
λογαριασμό της ΡΑΕ μέσα σε δεκαπέντε ημέρες. Ο Δια¬ 
χειριστής του Συστήματος γνωστοποιεί στη ΡΑΕ το σύνο¬ 
λο του ποσού που εισπράχθηκε καθώς και τον αριθμό δι¬ 
πλοτύπου της Τράπεζας όπου κατατέθηκε αυτό. 

4. Τα ετήσια ανταποδοτικά τέλη, που προβλέπονται στο 
άρθρο 5 υπολογίζονται και εισπράττονται μέχρι την 15η 
Ιανουάριου κάθε έτους, από τη ΔΕΠΑ και καταβάλλονται 
στον τραπεζικό λογαριασμό της ΡΑΕ μέσα σε δεκαπέντε 
ημέρες. Η ΔΕΠΑ γνωστοποιεί στη ΡΑΕ το σύνολο του πο¬ 
σού που εισπράχθηκε καθώς και τον αριθμό διπλοτύπου 
της Τράπεζας όπου κατατέθηκε αυτό. 

Άρθρο 9 

Μη εμπρόθεσμη καταβολή τελών 

Σε περίπτωση μη εμπρόθεσμης καταβολής των ετήσιων 

ανταποδοτικών τελών, που προβλέπονται στην παρούσα 
απόφαση, η βεβαίωση και η είσπραξη τους ενεργείται 
σύμφωνα με τις διατάξειςτου Κ.Ε.Δ.Ε., μετά από καταλο- 
γιστική πράξη, που εκδίδει ο Υπουργός Ανάπτυξης, έπει¬ 
τα από εισήγηση της ΡΑΕ και ταμειακή βεβαίωση, που κοι¬ 
νοποιείται στον οφειλέτη από τις αρμόδιες Οικονομικές 
Υπηρεσίες. 

Άρθρο 10 

Μεταβατικές διατάξεις 

1. Μέχρι την ημερομηνία που αναφέρεται στην παρά¬ 
γραφο 2 του άρθρου 42του Ν. 2773/1999, η είσπραξη και 
καταβολή των τελών σύμφωνα με την παρ. 3 του άρθρου 
8 της παρούσας απόφασης γίνεται από τη ΔΕΗ. 

2. Η ΔΕΗ καταβάλλει τα ετήσια ανταποδοτικά τέλη που 
προβλέπονται στο εδάφιο β της παραγράφου 2 του άρ¬ 
θρου 4 της παρούσης απόφασης και πριν της χορηγη¬ 
θούν η άδεια προμήθειας σε πελάτες, εφαρμοζομένων 
των διατάξεων της παραγράφου 1 του άρθρου 42, και η 
ενιαία άδεια παραγωγής που προβλέπεται στην παρά¬ 
γραφο 1 του άρθρου 42του Ν. 2773/1999. 

3. Ως προκαταβολή έναντι των εφάπαξ τελών, που οφεί¬ 
λονται για τη χορήγηση της άδειας αποκλειστικής προ¬ 
μήθειας σε μη Επιλέγοντες Πελάτες, της άδειας αποκλει¬ 
στικής κυριότητας του Συστήματος και της άδειας απο¬ 
κλειστικής κυριότητας και διαχείρισης του Δικτύου, η 
ΔΕΗ καταβάλλει σύμφωνα με την παρ. 1 του άρθρου 8 της 
παρούσης απόφασης το ποσό των 50.000.000 δραχμών. 

4. Ως πρώτο έτος καταβολής τελών, όπως προβλέπο- 
νται στην απόφαση αυτή ορίζεται το έτος 2001. Για την 
εφαρμογή των διατάξεων της παραγράφου 2 του άρθρου 
4 και του άρθρου 5 της παρούσης απόφασης, προηγού¬ 
μενο έτος ορίζεται το έτος 2000. 

Άρθρο 11 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιανουάριου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΔΡΥΣ ΝΙΚΟΣ ΧΡΙΣΤΟΔΟΥΛΑΚΗΣ 


Αριθ. Δ15/οικ. 501 (2) 

Συγκρότηση Γνωμοδοτικής Επιτροπής Μελετών (Γ.Ε.Μ.). 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις: 

α) Του άρθρου 5, παρ. 2, του Ν. 716/77 "Περί Μητρώου 
Μελετητών και αναθέσεως και εκπονήσεως μελετών". 

β) Του άρθρου 24, του Ν. 1558/85 "Κυβέρνηση και Κυ¬ 
βερνητικά όργανα". 

γ) Του άρθρου 4, παρ. 2, του Ν. 1232/82 "Επαναφορά σε 
ισχύ τροποποίηση και συμπλήρωση διατάξεων του Ν.Δ. 
4352/64 και άλλες διατάξεις". 

δ) Του άρθρου μόνο του υπ’ αριθμ. 33/78 Προεδρικού 
Διατάγματος "Περί εκπροσωπήσεως εις την Γνωμοδοτική 
Επιτροπή Μελετών (Γ.Ε.Μ.) των διαφόρων Υπουργείων". 


ε) Των άρθρων 1 και 6, του Π.Δ. 412/78"Περίτου τρόπου 
λειτουργίας της Γνωμοδοτικής Επιτροπής Μελετών". 

στ) Των άρθρων 1 και 8, του Π.Δ. 456/85 "Περί μεταβί¬ 
βασης αρμοδιοτήτων Υπηρεσιών και προσωπικού στο 
Υ.ΠΕ.ΧΩ.Δ.Ε. Βιομηχανίας Ενέργειας και Τεχνολογίας, 
Εμπορίου Μεταφορών και επικοινωνιών από το Υπουρ¬ 
γείο Εθνικής Οικονομίας". 

Β. Την αρ. Δ.Κ. 6428/26.4.82 κοινή απόφαση Υπουργών 
Συντονισμού και Προεδρίας Κυβερνήσεως, για την ανα¬ 
μόρφωση Συλλογικών οργάνων γνωμοδοτικής και απο¬ 
φασιστικής αρμοδιότητος του Υπουργείου Συντονισμού 
ΕΣΥΕ καιΥΕΕ. 

Γ. Την αρ.πρωτ. ΕΔ5/09/114/11.11.85 απόφαση Υπουρ¬ 
γού ΠΕ.ΧΩ.Δ.Ε., διατήρηση της Γνωμοδοτικής Επιτρο¬ 
πής Μελετών. 

Α. Την αρ. πρωτ. ΕΔ5/01/105/18.10.85 απόφαση Υπουρ¬ 
γού ΠΕ.ΧΩ.Δ.Ε., ανάθεση καθηκόντων στον Προϊστάμενο 
της Δ/νσης ΕΔ5. 

Ε. Τις αρ. πρωτ. ΕΔ5/2692/2.1.87 και ΕΔ5/07/69/12.2.87 
κοινές αποφάσεις Υπουργών ΠΕ.ΧΩ.Δ.Ε. και Προεδρίας 
Κυβερνήσεως Τροποποίηση της σύνθεσηςτης Γνωμοδο¬ 
τικής Επιτροπής Μελετών". 

ΣΤ. Το άρθρο 19, του Ν. 1599/85 "Σχέσεις Κράτους-Πο¬ 
λίτη, καθιέρωση νέου τύπου δελτίου ταυτότητας και άλ¬ 
λες διατάξεις". 

Ζ. Τις σχετικές προτάσεις των αρμοδίων φορέων. 

Η. Την αριθ. Δ17α/10/30/Φ.2.2.1/23.5.2000 απόφαση 
του Πρωθυπουργού και του Υπουργού Περιβάλλοντος 
Χωροταξίας "Ανάθεση αρμοδιοτήτων Υπουργού Περι¬ 
βάλλοντος Χωροταξίας και Δημοσίων Έργων στον Υφυ¬ 
πουργό Περιβάλλοντος Χωροταξίας και Δημοσίων Έρ¬ 
γων Αθανάσιο Αλευρά (ΦΕΚ664/Τ.Β'/24.5.2000). 

Θ. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

I. Ανασυγκροτούμε, την προβλεπόμενη από το άρθρο 5, 
παρ. 2, του Ν. 716/77 Γνωμοδοτική Επιτροπή Μελετητών 
(Γ.Ε.Μ.), για το χρονικό διάστημα από 1.1.2001 μέχρι 
31.12.2002, από τους κάτωθι: 

1. ΣΠΕΡΕΛΑΚΗ ΙΩΑΝΝΗ, υπάλληλο του κλάδου ΠΕ,του 
Υ.ΠΕ.ΧΩ.Δ.Ε., ως πρόεδρο, με αναπληρωτή του τον ΠΑ- 
ΠΑΪΩΑΝΝΟΥ ΧΡΙΣΤΟΦΟΡΟ, υπάλληλο του κλάδου ΠΕ, 
του ιδίου Υπουργείου. 

2. ΡΟΥΣΣΟ ΑΝΔΡΕΑ, υπάλληλο του κλάδου ΠΕ, του 
Υ.ΠΕ.ΧΩ.Δ.Ε., με αναπληρωτή του τον ΓΙΑΝΝΑΚΟΥΡΗ 
ΚΩΝ/ΝΟ, υπάλληλο του κλάδου ΠΕ, του ιδίου Υπουργεί¬ 
ου. 

3. ΒΑΛΑΣΣΟΠΟΥΛΟΔΗΜΗΤΡΙΟ, υπάλληλοτου κλάδου 
ΠΕ11 Μηχανικών, με Α' βαθμό, του Υπουργείου Γεωρ¬ 
γίας, ως μέλος, με αναπληρωτή το ΡΑΠΑΝΟ ΒΑΣΙΛΕΙΟ, 
υπάλληλοτου κλάδου ΠΕ11 Μηχανικών, με Α'βαθμό, του 
ιδίου Υπουργείου. 

4. ΣΩΤΗΡΟΠΟΥΛΟΥ ΕΙΡΗΝΗ, υπάλληλο του κλάδου 
ΠΕ2 Μηχανικών, με Α'βαθμό, του Υπουργείου Εθνικής Οι¬ 
κονομίας, ως μέλος, με αναπληρωτή τον ΛΙΑΚΟ ΚΩΝ/ΝΟ, 
υπάλληλο με Α' βαθμό του κλάδου ΠΕ2 Μηχανικών, του 
ιδίου Υπουργείου. 

5. ΤΟΥΝΤΑ ΒΑΣΙΛΕΙΟ, υπάλληλοτου κλάδου ΠΕ Μηχα¬ 
νικών, με Α' βαθμό (Αρχ/κτων) της Γενικής Διεύθυνσης 
Μεταφορών, του Υπουργείου Μεταφορών και Επικοινω¬ 
νιών, ως μέλος, με αναπληρωτή τον ΖΑΧΜΑΝΟΓΛΟΥ ΘΕ¬ 
ΟΔΩΡΟ, υπάλληλο με Α' βαθμό, του κλάδου ΠΕ Μηχανι¬ 
κών, του ιδίου Υπουργείου. 

6. ΑΛΕΞΑΝΔΡΙΔΗ ΠΑΝΑΓΙΩΤΗ, υπάλληλο του κλάδου 
ΠΕ Αγρονόμων - Τοπογράφων Μηχανικών, με Α' βαθμό, 
του Υπουργείου Εσωτερικών, ως μέλος, με αναπληρωτή 
τον ΠΑΝΑΓΙΩΤΟΥ ΙΩΑΝΝΗ, υπάλληλο με Α' βαθμό, του 
κλάδου ΠΕ Πολιτικών Μηχανικών, του ιδίου Υπουργείου. 

7. ΔΡΕΤΤΑ ΝΙΚΟ, πολιτικό μηχανικό, τακτικό μέλος, ως 
εκπρόσωπος του Τεχνικού Επιμελητηρίου Ελλάδος 
(ΤΕΕ), με αναπληρωτή του τον ΜΙΧΑ ΑΛΕΞΑΝΔΡΟ, Μηχα¬ 
νολόγο μηχανικό. 

8. ΝΤΑΛΛΑ ΧΡΗΣΤΟ, Αγρονόμο τοπογράφο μηχ/κό & 
Πολιτικό Μηχανικό, τακτικό μέλος, ως εκπρόσωπος του 
Τεχνικού Επιμελητηρίου Ελλάδος (ΤΕΕ),με αναπληρωτή 
του τον ΧΑΤΖΗΔΗΜΗΤΡΙΟΥ ΓΡΗΓΟΡΙΟ, Αρχιτέκτων Μη¬ 
χανικό. 

7. ΜΑΡΣΕΛΟ ΠΑΝΑΓΙΩΤΗ - ΕΜΜΑΝΟΥΗΛ, Γεωπόνο, 


τακτικό μέλος, ως εκπρόσωπος του Γεωτεχνικού Επιμε¬ 
λητηρίου Ελλάδος (ΓΕΩ.Τ.Ε.Ε.), με αναπληρωτή του τον 
ΑΝΤΩΝΟΓΛΟΥ ΝΙΚΟΛΑΟ, Γεωπόνο. 

II. Στη Συνεδρίαση της Επιτροπής παρίσταται, ως ειση¬ 
γητής, ο Προϊστάμενος της Δ/νσης Δ15. 

III. Γραμματέα της Επιτροπής ορίζουμε την ΚΩΝΣΤΑ- 
ΝΤΑΚΟΥ ΣΤΑΥΡΟΥΛΑ, υπάλληλο του κλάδου ΔΕ, με Α' 
βαθμό, της Δ/νσης Δίδτης Γ.Γ.Δ.Ε. του Υ.ΠΕ.ΧΩ.Δ.Ε., με 
αναπληρώτρια την ΠΕΤΡΑΚΗ ΒΑΣΙΛΙΚΗ, υπάλληλο του 
κλάδου ΔΕ, με Α' βαθμό, της ίδιας Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2001 

Ο ΥΦΥΠΟΥΡΓΟΣ 

ΑΘΑΝ. ΑΛΕΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




